Kappillan maħbub mill-Parruċċani serva fir-raħal tagħna għal 27 sena sħaħ. Ma kienx biss predikatur mill-aqwa biex iwassal l-kelma t'Alla minn fuq l-altar, imma ħeġġeġ lill-parruċċani fil- priedki tiegħu biex jibgħatu lil uliedhom l-iskola għat-tagħlim bażiku tal-ħajja. Fis-sena 1904 temm il-ħidma tiegħu bħala kappillan Dun f: Pietru Battista Agius peress li ġie maħtur kappillan tal-Parroċċa ta' Ħ'Attard. Floku laħaq Dun Pietru Pawl Zammit min Ħaż- Żebbuġ li baqa' jservi fostna sal-1931. Hu ħa l-pusses bħala Kappillan f'Lulju tal-1904. Mill-ewwel ġie milqugħ mill-parruċċani min naħa tiegħu l-Kappillan Zammit mill-ewwel medd idejh għall-ħidma, l-ewwel biċċa xogħol li daħal għaliha l-Kappillan Zammit kienet it-tiswija tal-lanterna tal- koppla u bidu tal-invjar tal-koppla kollha dan tlesta f'qasir żmien u sar kollu b'xejn fil-ħdud u l-festi mill-ġuvintur tar-raħal. Proġett ieħor mill-Kappillan Zammit kien l-ftuħ ta' ċirkolu fil-pjazza tar-raħal dan nfetaħ fit-8 t'Ottubru 1911 u ġie msejjaħ (L 8 Settembre) dan kien post fejn wieħed kien jista' jqatta xi ħin ta' rikreazzjoni u fejn kien isib xi kotba u ġurnali x'jaqra. Ta' min jgħid li meta kien hawn fostna Dun Karm Vella (l-Għawdxi) din id-dar serviet bħala residenza tiegħu. Għalkemm iż-żmien li qegħdin insemmu kien żmien ta' għaks kbir xorta waħda n-nies tar-raħal kienu jikkontribwixxu għall-opri li kienu jsiru fil-knisja anke jekk dak li kienu jagħtu kien ikollhom inaqqsuh mill-bżonnijiet personali tagħhom. Infatti fl-1912 Francesco Coleiro kien ġie mqabbad jindura l-istatwa titulari ta' San Bert, meta tlestiet mill-induratura l-istatwa ġiet imtellgħa mill-belt għall-kappella ta' San Ġwann fejn l-Ħadd 18 ta' Awwissu 1912 l-istatwa ta' San Bartilmew ġie trasportata fuq l-ispallejn għall-Knisja Parrokkjali fost briju u ferħ kbir mill-parruċċani. Il-Kappillan Zammit għax sab l-poplu Għargħuri ġeneruż baqa' għaddej bil-ħidma tiegħu fil-Knisja Parrokkjali hekk kif fil-bidu tal-ħidma tiegħu semmejna li sar xogħol fil-lanterna u nvjar tal-koppla issa beda xogħol ta' tiswija u nvjar tas-saqaf tal-knisja dan ix-xogħol tlesta fis-sena 1924 u mill-ewwel beda x-xogħol ta' skultura bil-pasta fuq is-saqaf fuq disinn tal-Kaptan Robert Mizzi min-Naxxar. Imma bħala ragħaj spiritwali l-Kappillan Zammit ma waqafx biss fil-ħidma biex isebbaħ t'tempju t'Alla imma kien regolarment iħeġġeġ lill-parruċċani biex jibġhatu lil uliedhom għall-iskola. Hu kien iħabrek fuq l-importanza tat-tagħlim iżda sfortunatament ħafna min kliemu kien jaqa fuq widnejn torox. Dan peress li ma kienx hemm liġi ta' attendenza obbligatorja. Kellha tasal is-sena 1924 meta saret liġi li għalkemm il-ġenituri xorta baqgħu jistgħu ma jibgħatux lil uliedhom l-iskola dawk li kienu jiddeciedu li jdaħħluhom kellhom bilfors iħalluhom sakemm jagħlqu l-erbatax-il sena. Perezz ta' din il-liġi n-numru tat- tfal li jattendu tjieb xi ftit imma ħafna oħrajn baqgħu jiġġerrew mat-toroq tar-raħal. Il-Kappillan Zammit ma qatgħax qalbu jħeġġeġ l-ġenituri jibgħatu lil uliedhom l-iskola dan għamlu wkoll permezz tal-priedki fil-quddies tal-Ħadd, kien bit-tħabrik tiegħu u tas-surmast ta' dan iż-żmien Joseph Wettinger li kien mir-raħal li bdiet tinbena skola ġdida fi Triq San Bartilmew li kienet għada kif tinfetaħ dan kien fl-1927. L-iskola l-ġdida damet tinbena sentejn u ġie inawgurata fl-14 ta' Novembru 1929 mill-Ministru għall-Istruzzjoni Pubblika u saret funzjoni reliġjuża bit-tberik tal-istess skola mill-Kappillan Zammit. L-aħħar xogħol li sar fil-knisja taħt il-Kappillan Zammit kien it-tkabbir tal-gallarija ta' l-orgni fl-1929. Ix-xogħol kien sar minn Gio Maria Pirotta x-xogħol tlesta f'Settembru 1930. Dun Pietru Pawl Zammit temm l-Ħidma Pastorali tiegħu fostna minħabba raġunijiet ta' saħħa fl-1931. Nteressanti li minflok l-Kappillan Zammit l-Isqof bagħat fir-raħal lil Dun Glormu Sevchell iżda bla qatt dan sar Kappillan. Li l-kappillan Zammit kien maħbub u rispetat mill-poplu Għargħuri nsibu xhiedha ta' pittura mdaqqsa li hemm fis-sagristija tirapresenta lil istess kappillan xogħol ta' Giuseppe Duca.